b'\n_START_ARTICLE_\nJazas\n_START_PARAGRAPH_\nJazas (juodkal. Jaz, \xd0\x88\xd0\xb0\xd0\xb7)\xc2\xa0\xe2\x80\x93 \xc5\xbevyro papl\xc5\xabdimys Budvos op\xc5\xa1tinoje (Juodkalnija), u\xc5\xbe 2,5\xc2\xa0km \xc4\xaf vakarus nuo Budvos, vienas did\xc5\xbeiausi\xc5\xb3 Juodkalnijos papl\xc5\xabdimi\xc5\xb3._NEWLINE_Papl\xc5\xabdimys susideda i\xc5\xa1 dviej\xc5\xb3 dali\xc5\xb3\xc2\xa0\xe2\x80\x93 500\xc2\xa0m ir 300\xc2\xa0m ilgio ruo\xc5\xbe\xc5\xb3. Trumpesnysis anks\xc4\x8diau buvo nudist\xc5\xb3 papl\xc5\xabdimys. Palei ilg\xc4\x85j\xc4\x85 dal\xc4\xaf yra stovyklaviet\xc4\x97 (ma\xc5\xbedaug 2 t\xc5\xabkst. viet\xc5\xb3)._NEWLINE__NEWLINE_Jazas populiarus kaip saul\xc4\x97s voni\xc5\xb3 ir stovyklavimo vieta, o tarptautiniu mastu \xc5\xbeinomas ir kaip vieta, kur paskutiniais metais vyksta koncertai ir hepeningai._NEWLINE_Palei Jazo papl\xc5\xabdim\xc4\xaf yra daug nenaudojamos teritorijos, kuri\xc4\x85 ketinama panaudoti turizmo sferai Juodkalnijoje pl\xc4\x97sti (kartu su Buljarica, Velika Pla\xc5\xbea ir Ada Bojana).'